THCOM:โบรกฯหั่นประมาณการปี60-61แนะนำ”ถือ”ราคาเป้าหมาย 20.00 บาท
THCOM:โบรกฯหั่นประมาณการปี60-61แนะนำ"ถือ"ราคาเป้าหมาย 20.00 บาท
15 ก.พ. 2560

บล.กสิกรไทย ระบุในบทวิเคราะห์วันนี้(15ก.พ.) ว่า บริษัท ไทยคม จำกัด (มหาชน) หรือ THCOM (ถือ ราคาปัจจุบัน 19.9 บาท พื้นฐาน 20.0 +0.5%) ปรับคำแนะนำลงเป็น “ถือ” ที่ราคาเป้าหมายใหม่ปี 2560 ที่ 20.0 บาท หลังจากที่เราไปร่วมงานประชุมนักวิเคราะห์เมื่อวันศุกร์ที่ผ่านมา ได้มีการปรับประมาณการปี 2560-61 ลง 37.2% และ 31.2% เพื่อสะท้อนธุรกิจดาวที่อ่อนแอกว่าที่คาดทั้งในแง่ของรายได้ และต้นทุนที่สูงขึ้น โดยมองว่าปี 2560 จะเป็นปีที่ยากลำบาก
สำหรับ THCOM โดยผู้บริหารตั้งเป้าการเติบโตรายได้เพียงทรงตัวเท่านั้นในปีนี้ อิงรายได้จากลูกค้าใหม่จะสามารถชดเชยลูกค้าที่หายไปได้
นอกจากนี้ยังหวังว่าประเด็นด้านกฎเกณฑ์จะคลี่คลายขึ้น ภายในไตรมาส 1/60 ตามที่รองนายกตั้งเป้าไว้ โดยคำแนะนำ ถือ สำหรับ THCOM สนับสนุนจากระดับซื้อขายที่ EV/EBITDA ปี 2560 ที่ 4.9 เท่า ต่ำกว่า -1SD ของค่าเฉลี่ย 5 ปี และให้ปันผลที่ 3.5-3.8%